section_heading: Legenda o jezeru
paragraph_text: Jezero Guatavita je navodno bilo sveto jezero Muisca-Indijanaca i rituali koji su ondje obavljani smatraju se temeljem legende o El Doradu. Legenda kaže da su se na jezeru obavljali rituali u kojima bi tijelo kralja Muisca bilo prekriveno zlatnom prašinom, a zatim bi se on na svečanom zlatnom splavu odvezao do sredine jezera i zaronio u vodu kako bi se zlato sapralo. Nakon toga nakit i druge dragocjenosti bile bi bačene na dno jezera. Kroz povijest su više puta pokrenute ekspedicije (posljednji put 1912.), kako bi se to zlato i pronašlo. Nekoliko artefakata od zlata i srebra nađeni su na dnu jezera, ali do danas istraživanja nisu dala više uspjeha.